**Melodia lui Vivaldi**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi mocnește-n mine dorul

De chindii duioase, calde

Căroră le-ar fi decorul

Melodia lui Vivaldi.

În apunerea de Soare

Mă topesc cu-ntreaga fire -

Pătimașul de culoare,

Atașatul de iubire.

Timpul, ore și secunde

Nu mai au vreo importanță

Doar simt unde după unde

Avântările-n Speranță.

Care n-au nici o pricină

Sufletul să mi-l învie,

Când mă simt fără de vină

Să mă văd în veșnicie.

Mă topesc cu orice parte

Și de suflet, și de carne

În culori din mai departe

Ce n-opri cerul să-mi toarne.

N-am folos din rațiune

Doar simt sufletul se împle -

Parcă prind strâns o minune

Degetele lângă tâmple.

O-mplinire mă golește

Și o sete mă adună

În muțenia de pește

Ce-așa multe vrea să spună.

Viața-mi este foarte dragă

Cu spledoarea care arde

De aud noaptea întreagă

Melodia lui Vivaldi.

Victor Bragagiu